滿地可

滿地可，簡稱滿市；普通話叫蒙特利爾、蒙特婁，簡稱蒙城，係加拿大第二大城市，喺魁北克省南部，人口有 400 幾萬。官方語言係法文。

地理位置 
滿地可位於聖勞倫斯谷地，係世界上最入嘅海港。成個城市坐落響聖勞倫斯河同渥太華河匯流處嘅滿地可島上。喺渥太華東約 150 公里，距離魁北克首府魁北克市約200公里。

政區劃分 
 阿懇席·卡鐵耶市
 鶯祖
 比更士菲灣
 雪岸·恩寵聖母
 聖陸嶺–咸士爹–滿地可西部
 多羅·地佐武
 多華島
 中國區
 喇沙
 皇家高原
 南西
 比莎·聖晉維耶芙·聖安德啤勒烏島
 美士耶·
 滿地可北部
 皇山
 外山
 皮耶豐·樂士堡
 布彎卡利
 滿地可唐人街
 大草原·山楊海角·滿地可東部 
 玫瑰山·小祖國
 聖羅欄
 聖利奧拿
 先市
 域頓
 瑪莉市
 維勒利·聖美舍·益士鄧崧
 西山

大致上以聖羅欄大道為中心分界，大道以東邊係講法文，西邊係講英文。

人口 
滿地可地區總人口 4,291,732，呢個數字包括咗南岸嘅隆居同北岸嘅拉華爾兩市嘅人口。

滿地可市區人口170幾萬。其中 47.0% 居民嘅母語係法文，而 13.0% 係英文，2% 嘅人識嗮上述兩種。另外，母語係法文加其他外文同英文加其他外文嘅分別佔總人口 2.6% 同 1.5%，亦有 0.8% 嘅人同時講三種或以上。32.8% 嘅居民淨係識講一種唔係官方語言嘅外文，最常見嘅係阿拉伯文、西班牙文、意大利文、漢語族所包含嘅語種、海地歸融話、越南文同葡萄牙文。

滿地可市有好健全嘅愛爾蘭、意大利、猶太、希臘、阿拉伯、亞洲、拉丁美洲、海地同其他細社區，居民幾乎來自世界上所有國家。

歷史 

呢度嘅原住民喺至少一萬年前就喺加拿大住。

法國探險家澤·卡鐵耶喺1535年最先航行到而家叫滿地可嘅地方搵黃金。法國探險家塞繆爾德尚普蘭喺1603年亦都探索到聖勞倫斯河，並且分別喺1611年成立臨時貿易站同原住民交易毛皮，1613年首次喺地圖將個島稱為滿地可，同1634年設立三河城。

Paul Chomedey de Maisonneuve喺1642年建立咗法國殖民地Ville-Marie，之後發展成滿地可市。

1967年世界博覽會喺滿地可舉行。

1976年夏季奧林匹克運動會喺滿地可舉行。

1980年滿地可主持咗國際花卉博覽會。

2005年滿地可主持咗世界游泳錦標賽。

經濟 
滿地可係加拿大重要嘅經濟、文化、運輸中心。飛機製造、生物醫學、信息產業、服裝同電子業發達。

佢同時亦係加拿大重要港口同鐵路樞紐。喺舉辦奧運之前，滿地可可以話係加拿大嘅經濟中心，但係搞奧運爭落大筆債，要到2006年先可以還得晒，因為咁樣令到市政發展慢咗，俾多倫多慢慢趕上滿地可，好多公司總部亦都搬晒去多倫多。

公司總部喺滿地可嘅有龐巴迪、CAE、加拿大航空公司、加拿大國家鐵路公司等。國際民航組織總部喺滿地可市區。

建築風格 
滿地可有好多古老嘅天主教教堂，譬如聖母院大教堂、聖約瑟夫大教堂等。

現代建築有滿地可地鐵重有摩天大廈好似貝聿銘設計嘅Place Ville-Marie大廈。

姊妹城市 
1985年滿地可同上海結為姊妹城市。

1991年滿地可植物園內開咗叫「夢湖園」嘅中國江南式園林。因為滿地可同上海合作，所以個名有滿、滬兩市市名嘅諧音。1998年上海市政府喺滿地可唐人街起咗牌坊，相對應嘅，滿地可亦喺上海浦東起咗蒙特利爾園。

名勝 
 滿地可舊港口
 舊滿地可
 奧林匹克公園
 自然生態博物館
 滿地可植物園
 皇家山公園
 聖艾蓮島
 滿地可國際區
 地下城市
 同性戀鎮

特色食品 
 煙肉三明治 
 滿地可百吉卷 
 芝士燒肉汁薯條 
 楓樹糖漿

大學 
 麥基爾大學
 滿地可大學
 高等商學院
 工學院
 魁北克大學滿地可分校
 干哥迪亞大學

文化活動 
 滿地可電影節
 滿地可國際爵士樂節，喺每年6月底搞。
 滿地可交響樂團
 滿地可太陽馬戲團
 滿地可國際煙火大賽
 滿地可國際嬉笑節
 滿地可雙胞胎節
 滿地可同性戀大遊行
 滿地可世界無車日
 滿地可博物館日
 2005年4月23號-2006年4月23號，滿地可係「世界書都」。

運動 
 滿地可加拿大人隊
 吉耶維倫紐夫賽道
 體育比賽
 1976年夏季奧林匹克運動會
 2005年滿地可世界游泳錦標賽

運輸 
 皮耶·杜呂多國際機場
 滿地可地鐵

名人 
滿地可名人有：
 皮耶·杜呂多第15任加拿大總理，前加拿大自由黨黨魁
朱斯坦·杜呂多皮耶·杜呂多嘅大仔，現任加拿大總理，現任加拿大自由黨黨魁
賀錦麗現任美國副總統，佢喺滿地可大
積林頓前加拿大新民主黨黨魁
en:Sidney Altman 諾貝爾化學獎得主
 Gilles·新市F1車手
 澤·新市F1車手
 絲蓮·迪安 聞名世界嘅歌手
鍾麗緹
湯盈盈
何韻詩
沈震軒
盛智文香港商人，被稱為「蘭桂坊之父」，亦都曾經擔任海洋公園主席

滿地可議定書

滿地可市網站  
 蒙城華人網 
 滿地可華人在線 
 滿地可生活指南 
 滿地可公共交通系統網站 

滿地可